Aistė Smilgevičiūtė

Aistė Smilgevičiūtė-Radzevičienė (g. 1977 m. spalio 29 d. Plungėje) – Lietuvos dainininkė.

Atlieka folklorinę muziką, džiazą, poproką. Nuo 1996 m. grupės „Skylė“ narė. Taip pat dalyvauja įvairiuose folkloro, kitos netradicinės muzikos projektuose. Vilniaus universitete pabaigė klasikinės filologijos studijas.

1999 m. atstovavo Lietuvai Eurovizijoje Izraelyje su folklorine daina „Strazdas“ (atliko žemaičių tarme). Dainos autoriai Sigitas Geda ir Linas Rimša. Daina, gavusi 13 taškų, užėmė 20 vietą iš 23.

2012 m. kartu su savo sutuoktiniu Roku Radzevičiumi apdovanota Ordino „Už nuopelnus Lietuvai“ medaliu.

Diskografija 

 Aistė po vandeniu (1996)
 Lukiškių pieva (1996)
 Sakmė apie laumę Martyną (1996)
 Strazdas (1999, singlas)
 Žmogus ir Aušrinė (1999)
 Tavo žvaigždė (2000, singlas)
 Babilonas (2000)
 Vilniaus legendos (2001)
 Užupio himnas (2001)
 Roko opera „Jūratė ir Kastytis“(2002)
 Muzikinė pasaka „Karalaitė Garbanėlė“ (2003)
 Nepamirštoms žvaigždėms (2003)
 Pranašas. Degančios rankos (2005)
 Povandeninės kronikos (2007)
 Auksinis ruduo (2008)
 Sapnų trofėjai (2009)
 Broliai (2010)
 Vilko vartai (2015)
 Tilidūda (2016)
 Dūšelės (2016)
 Tilidūda „Kepė boba bandeles“ (2018)
 Miuziklas „Eglė žalčių karalienė“ (2018)
 Gervaza dūzgės (2020)
 Tilidūda „Čip čipo“ (2021)

Apdovanojimai 
 A.LT 2007 m. apdovanojimas už metų abumą („Povandeninės kronikos”) ir geriausią roko grupę (kartu su grupe „Skylė“)
 Daina „Auksinis ruduo“ (m. R. Radzevičiaus, ž. A. Smilgevičiūtės) paskelbta LATGA-A Dainų konkurso 2008 laureate. Atlikėjai A. Smilgevičiūtė ir V. Bagdonas
 Albumo „Povandeninės kronikos“ daina „Baltas brolis“ Lietuvos nacionalinio radijo klausytojų paskelbta populiariausia 2008 metų daina.
 Albumo „Povandeninės kronikos“ daina „Baltas brolis“ Lietuvos nacionalinio radijo 2009-taisiais organizuotuose rinkimuose pateko į visų laikų skambiausios lietuviškos dainos TOP 20-tuką.
 2012 m. liepos 6-ąją Valstybingumo dienos proga Lietuvos Respublikos Prezidentė Dalia Grybauskaitė Aistei Smilgevičiūtei (ir Rokui Radzevičiui) įteikė apdovanojimus – ordino „Už nuopelnus Lietuvai“ medalius.
 2016 m. sausio 30 d. specialus Pakartot.lt prizas už grojamiausią 2015 metų dainą (iš albumo „Vilko vartai”) – „Aš gaudau svajas”.

Šaltiniai

Nuorodos 
 Oficialus grupės „Skylė” tinklalapis

Lietuvos dainininkai
Lietuvos atstovai Eurovizijoje
1999 m. Eurovizijos dalyviai
Skylė